Ritratt: Unsplash .td_uid_2_609ee9c7f3c9e_rand.td-a-rec-img{text-align:left}.td_uid_2_609ee9c7f3c9e_rand.td-a-rec-img img{margin:0 auto 0 0} Il‐Malta Catholic Youth Network (MCYN), entità tal‐Arċidjoċesi ta' Malta li tirrappreżenta 'l fuq min 100 għaqda taż‐żgħażagħ, tisħaq li l‐preokkupazzjoni primarja tal-White Paper tal-Gvern dwar il-kannabis, hi li tista' twassal għan‐normalizzazzjoni u l‐popolarità tal‐użu tal‐kannabis fost l‐adolexxenti u ż‐żgħażagħ. Tinsisti li dawn jistgħu jiġu mqarrqa billi jemmnu li l‐użu tal‐kannabis m'għandux effetti ħżiena. Fit-30 ta' Marzu 2021: Il-PM jippubblika l-proposti tal-Gvern dwar l-użu tal-kannabis Fi stqarrija, l‐MCYN, li matul is‐snin appoġġjat bis‐sħiħ attivitajiet rikreattivi li jgħinu l‐iżvilupp taż‐żgħażagħ u l‐bini tal‐komunità, enfasizzat li hi kontra l‐użu ta' sustanzi psikoattivi u/jew li huma ta' ħsara, legali jew illegali. L‐MCYN tgħid li l‐White Paper ma tagħmilx distinzjoni ċara bejn il‐benefiċċji u l‐perikli tal‐kannabis rikreattiva u dik mediċinali, billi titkellem dwarhom daqslikieku l‐benefiċċji u l‐perikli huma ndaqs. Tisħaq li r‐riskji u l‐benefiċċji ta' din is‐sustanza psikoattiva m'għandhomx jiġu ppreżentati fuq bażi ugwali. L‐MCYN taqbel mad‐dekriminalizzazzjoni fejn jidħol użu personali minn adulti, biex dawk dipendenti mis‐sustanza ma jingħatawx sentenza ta' ħabs iżda l‐opportunità li jfittxu l‐għajnuna minn riskju ta' vizzju. Fl‐istess waqt tisħaq dwar kampanja edukattiva li tgħallem il‐miżuri preventivi li wieħed għandu jieħu biex jibqa' 'l bogħod minn sustanzi bħall‐kannabis. Tgħid li l‐leġiżlazzjoni għandha tagħmel dispożizzjonijiet li mhux biss jissalvagwardjaw il‐minuri u jnaqqsu l‐użu tal‐kannabis fost il‐minuri, iżda wkoll jipproteġu u jappoġġjaw adulti li għandhom riskju ogħla li ssirilhom il‐ħsara. Fissret li dan b'mod partikolari meta jitqies li l‐istudji xjentifiċi juru li l‐użu tal‐kannabis minn żgħażagħ taħt l‐età ta' 21 sa 25 sena, iżid ir‐riskji tal‐effetti ta' ħsara ta' din is‐sustanza. Id‐dokument ta' pożizzjoni tal-MCYN hu aċċessibbli hawn. Aktar kmieni din il-ġimgħa l-Arċisqof Charles Scicluna f'omelija rrefera għall-white paper tal-kannabis u stqarr "li biex taparsi nagħtu rikreazzjoni liż-żgħażagħ, se nisqulhom il-velenu lill-moħħ". Fit-8 ta' Mejju 2021: Filmat: "Biex taparsi nagħtu rikreazzjoni liż-żgħażagħ se nisqulhom il-velenu lill-moħħ" – L-Arċisqof Huma diversi l-għaqdiet u l-entitajiet li qed ileħħnu l-pożizzjoni tagħhom kontra t-tibdil propost mill-Gvern dwar il-liġi tal-kannabis. Caritas Malta, Fondazzjoni Oasi u l-Assoċċjazzjoni tal-Psikjatrija f'Malta qalu li bil-liġi kif inhi proposta tista' tolqot ħażin lis-soċjetà u jkollha diversi riperkussjonijiet. F'April 2021: "Proposta li tinnormalizza l-użu tal-kannabis tista' tolqot ħażin lis- soċjetà" Anke l-Kamra tal-Ispiżjara fissret li bħal diversi assoċjazzjonijiet oħra mhijiex favur il-legalizzazzjoni tal-kannabis għall-użu personali. Żiedet li għandu jkun hemm qafas legali u iktar edukazzjoni biex issir aktar prevenzjoni. Fil-11 ta' Mejju 2021: Bżonn ta' korp li jmexxi t-tfassil, ir-riċerka u l-ekukazzjoni dwar il-legalizzazzjoni tal-kannabis – L-ispiżjara Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_609ee9c7f3f8c_rand.td-a-rec-img{text-align:left}.td_uid_3_609ee9c7f3f8c_rand.td-a-rec-img img{margin:0 auto 0 0}